ابو العباس السفاح

ابو العباس السفاح, هوا اول خلفاء بنى العباس. اتولى حكم الدوله الاسلاميه و هوا عمره سته و عشرين, و هوا الخليفه التسعتاشر من خلفاء المسلمين, و بيلتقى مع النبى محمد بن عبد الله فى جده عبد المطلب. و امه ريطه الحارثيه, و كان مولده بالحميمه من ارض الشراه من البلقاء (فى الاردن دلوقتى) فى الشام فى ايام حكم الامويين سنة 104 هـ الموافق 721، و نشا بيها لحد اخذ مروان بن محمد اخوه ابراهيم الامام, فانتقلو الى الكوفه اللى بويع ليه فيها بالخلافه بعد مقتل اخوه فى حياه مروان. فى يوم الجمعه 25 يناير 750. و اتحولت الدعوه العباسيه علىايديه لدوله.

واجه محاولات كتيره للخروج عليه, بس قدر يقضى عليها جميعها مستعينا بابى مسلم الخراسانى وفئه من اهله و عشيرته, و كانو كتير, و كان شديد البطش و التنكيل بخصومه, و كان معظم ولاته من اعمامه و بنى اعمامه. خد من الكوفه عاصمه لدولته فى الاول و اتحول عنها الى الانبار. و خلافته ما دمتش, لانه اتوفى بالجدرى فى الانبار بعد اربع سنين من توليه الخلافه, و اتجوز   ام سلمه بنت يعقوب المخزوميه, و اتولدت ليه ابنه محمد و بنته ريطه, و خلا اخوه ابو جعفر المنصور ولى عهده, فخلفه فى حكم الدوله العباسيه.

 لينكات برانيه 

 مصادر 

تصنيف:حكام مسلمين
تصنيف:عباسيين